Vidrovac

**Vidrovac** je naselje u Srbiji u opštini Negotin u Borskom okrugu. Prema popisu iz 2002. bilo je 822 stanovnika (prema popisu iz 1991. bilo je 1126 stanovnika).

## Demografija
U naselju Vidrovac živi 720 punoletnih stanovnika, a prosečna starost stanovništva iznosi 48,8 godina (46,5 kod muškaraca i 50,9 kod žena). U naselju ima 255 domaćinstava, a prosečan broj članova po domaćinstvu je 3,22.

Ovo naselje je velikim delom naseljeno Srbima (prema popisu iz 2002. godine).

## Podaci iz Istorijskog arhiva Negotin Latini.Vidrovac je ratarsko seosko naselje zbijenog tipa udaljeno 6&nbsp;km severozapadno od Negotina. Smešteno je na 150 metara nadmorske visine, na desnoj dolinskoj strani Jaseničke reke, desne pritoke Dunava. Severna geografska širina naselja je 44° 16’ 01”, istočna geografska duž 22° 29’ 25”, a površina atara 2.608 hektara. Do ovog naselja se može stići direktnim asfaltnim putem od Negotina.

Naselje se prvi put spominje u turskim popisima 1530. godine kao naselje sa 44 kuća, odnosno 1586. godine kao naselje sa 30 kuća. Na austrijskim kartama iz 1723-1725. godine zabeleženo je pod nazivom Vidrovatz, odnosno 1736. i 1784. kao Vedrovatz. Prvo naselje bilo je na mestu zvanom Selište, sa leve strane Jaseničke reke, odakle se kasnije premešta na mesto zvano Gredina. Današnje naselje se deli na Gornji, Srednji i Donji kraj, antropogeografskim i etnološkim izučavanjima svrstano je u srpska naselja koje je nakon Prvog svetskog rata imalo sledeće familije: Matkuljani (slava Đurđevdan), Dojići (slava Mitrovdan), Miličići (slava sv. Arhanđeo), Nejkići (slava sv. Jovan), Čepići i Točići (slava sv. Arhanđeo), Jaglikići (slava Đurđevdan), Nujkići (slava sv. Trifun), Jovičići (slava sv. Arhanđeo), Popaljeskići (slava sv. Toma), Bađiči, Devanići i Srećkovići (slava Oretenje), Filipovići (slava Đurđevdan), Pakovići (slava sv. Arhanđeo), Davidovići (slava Đurđevdan), Pajići (slava sv. Arhanđeo), Nikolići (slava sv. Arhanđeo), Komarčići (slava sv. Trifun), Misići i Lazići (slava Đurđevdan), Ristići (slava Mitrovdan), Janjići (slava Đurđevdan), Radulovići (slava Đurđevdan), Paucići (slava sv. Nikola), Jovovići (slava sv. Trifun), Cukići (slava sv. Arhanđeo), Šigulovići (slava sv. Stevan), Obretkovići (slava sv. Trifun), Đinđalčići (slava Obretenje i Đurđevdan), Karađulići (slava sv. Arhanđeo), Stevanovići (slava sv. Stevan), Prcići (slava sv. Nikola), Đokići (slava Đurđevdan), Kostići (slava Đurđevdan), Pajkići (slava Vavedenje), Gindakovići (slava Petkovica), Stefanovići (slava sv. Petka Paraskeva), Nikolići (slava sv. Nikola), Radulovići (slava Petkovica) i Đorđevići (slava sv. Petka Paraskeva).

Zavetina naselja je Sv. Jovan Bogoslov, dok je pravoslavni hram u naselju posvećen Sv. ocu Nikolaju izgrađen 1906. godine.

Stanovništvo Vidrovca je pravoslavno, prilikom popisa nacionalno se izjašnjava kao srpsko i uglavnom se bavi ratarstvom, stočarstvom i vinogradarstvom.
Godine 1921. Vidrovac je imalo 334 kuća i 1.574 stanovnika, godine 1948 – 388 kuća i 1.654 stanovnika, a 2002. godine 344 kuća i 816 stanovnika.
Početkom 2007. godine na stalnom i privremenom radu u inostranstvu bilo je 154 stanovnika iz ovog naselja (u Austriji 80, u Francuskoj 45, u Švajcarskoj 12, u Nemačkoj 7, u Sjedinjenim Američkim Državama 7 i u Italiji 3 stanovnika).

Četvoroazredna osnovna škola u naselju postoji od 1872. godine (od 1982. godine kao područno odeljenje škole „Vuk Karadžić“ iz Negotina). Školske 2006/2007. godine je imala 29 učenika.
Zemljoradnička zadruga u Vidrovcu je osnovana 1905. godine, zadružni dom 1949. godine, naselje dobija električnu rasvetu 1958. godine, vodovod 1970, a telefonske veze sa svetom 1983. godine.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)